435 
sam proučio više etnografijskih muzeja u našoj monarkiji i u Ita- 
liji, ali ću se samo osvrnuti na etnografijske muzejske zbirke, 
koje su nama najbliže, i prema kojima bi se mogao urediti i naš 
etnografijski odjel, a to su one u Pragu, Sarajevu i Budimpešti. 
U Pragu je zasnovao etnografijski muzej češki patriota 
Naprstek, te je u njem sabrano nebrojeno etnografijsko blago 
iz svih čeških krajeva, a zastupane su i ostale slovjenske zemlje 
pa i Hrvatska. Nu mnogo je važniji etnografijski odjel muzeja 
kraljevstva češkoga, koji je nastao iza prekrasne etnografijske 
izložbe češke u Pragu g. 1895., gdje su bili zastupani svi češki 
krajevi, jer je većina izloženih predmeta dospjela u muzej nešto 
kupnjom a još više darovima. — U Sarajevu je veoma zanim- 
ljiva etnografijska muzealna zbirka narodnih tipova iz Bosne 
i Hercegovine, zaodjenutih prekrasnim narodnim nošnjama. 
Ima ovdje potpuno uređenih starobosanskih soba, uresenih 
narodnim rezbarijama i narodnim pokućstvom, imade veziva i 
predmeta domaće kovinske i tekstilne industrije. Velika većina 
dospjela je onamo poslije različnih izložbi, u kojima je sudjelovala 
Bosna i Hercegovina, pa su se iza svake muzejske zbirke pove- 
ćale. — Budimpeštanski etnografijski odjel razgledao sam prije 
desetak dana, pa mogu reći, da je ito u glavnom domaći muzej 
kraljevine Ugarske, u kojem se uzeo obzir na sve narodnosti u 
Ugarskoj. I taj muzej nastao je u glavnom iza milenijske izložbe 
i to najviše darovima. Mimogred spominjem, da je zanimljiva 
etnografijska zbirka u Kološvaru, a otvorili su ju članovi tamo- 
šnjeg turističkog društva. 
Iz ovoga mogla se slavna skupština osvjedočiti, da je pri 
stvaranju ovih spomenutih važnih zavoda veliku ulogu igrao pa- 
triotizam, pa sam u duši uvjeren, ako se u nas zakonom 
osnuje etnografijski odjel, da bi i u Hrvatskoj patriotizam stvo- 
rio zbirku, koja bi bogatstvom i ljepotom nadkrilila naše do- 
sadašnje sve zbirke, a bila bi ona na ponos i diku cijelom na- 
rodu. Mogu pak uvjeriti slavnu skupštinu, da sam već prije par 
godina naišao u različnim krajevima naše domovine, a i u 
različnim slojevima pučanstva velik interes za etnografijski odjel 
narodnoga muzeja. 
DI 
Možda će se naći tkogod, da prigovori, da sada nije vrijeme 
tomu, da zemlja nema zato dovoljno sredstava. Tomu još jednom 
ponavljam, da je već skrajnje vrijeme, da se počne raditi, a 
